संस्कृति-सभ्यता की रक्षा है राजसूय यज्ञ का उद्देश्य
हाउसिंगकॉलोनी में चल रहे राजसूय महायज्ञ में काशी सुमेरू पीठाधीश्वर जगतगुरु स्वामी नरेंद्रानंद जी महाराज ने प्रवचन करते हुए राजसूय महायज्ञ की महत्ता को प्रतिपादित प्रतिष्ठापित किया। उन्होंने कहा कि पुराने अर्थों में यह यज्ञ राज्य की स्थापना से लेकर राज्य की सुख समृद्धि और राज्य में शांति की स्थापना से जुड़ी रही है। परंतु बदले हुए समय में राज्य की स्थापना या उसकी भौगोलिक संरचना और सुरक्षा से मतलब होने के बजाए, राज्य की पहचान को कायम रखने से यह जुड़ी है। यह पहचान अपने धर्म, संस्कृति और परंपरा के संवर्धन और राज्य में खुशहाली कायम करने से है। चित्रकूट से आए तुलसी पीठाधीश्वर धर्म चक्रवर्ती जगतगुरु रामानंदाचार्य स्वामी राम भद्राचार्य ने कहा कि यज्ञ मानवता का आधार है।
यज्ञ से ही मानवता का कल्याण संभव है। इसके पूर्व आज का यज्ञ अनुष्ठान को लेकर यज्ञ मंडप का द्वार पूजा हुआ। इसके बाद यज्ञ मंडप में प्रवेश किया गया। फिर मंडल पूजन और सर्वतोभद्र अनुष्ठान को पूरा किया गया। इसके बाद अग्नि का प्रज्ज्वलन और फिर वेद पाठ शुरू हुआ। भोर चार बजे से आठ बजे तक चारों वेदों का सस्वर पाठ किया गया। इसके बाद यज्ञ मंडप में श्रद्धालुओं का आना-जाना शुरू हुआ। हजारों की संख्या में लोगों यज्ञ मंडप की परिक्रमा में शामिल होकर खुद को पुण्य का भागीदार बनाया।
इस अवसर पर प्रज्ञा पीठाधीश्वर परमानंद गरी जी महाराज, यज्ञाचार्य परम पूज्य काली पीठाधीश्वर श्री केशवानंद जी म1हाराज, पंडित विष्णुदेव शास्त्री, साध्वी विभानंद गिरी के अलावा पूर्व मंत्री केएन त्रिपाठी, ज्ञानचंद पांडेय, बलराम पांडेय, विभाकर पांडेय मनेाज सिंह आदि मौजूद थे।
hin_Deva hin_Deva hin_Deva awa_Deva